**ŽEMĖS SKLYPŲ/TERITORIJŲ TOPOGRAFINIŲ IR INŽINERINIŲ TINKLŲ PLANŲ PARENGIMAS, MEDŽIŲ NUŽYMĖJIMAS PLANE**

**TECHNINĖ SPECIFIKACIJA**

1. **SĄVOKOS IR SUTRUMPINIMAI**
	1. **Klientas –** UAB „Vilniaus vystymo kompanija“.
	2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
	3. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
	4. **Paslaugos** – žemės sklypų/teritorijų topografinių ir inžinerinių tinklų planų parengimas, medžių nužymėjimas plane.
2. **PIRKIMO OBJEKTAS**
	1. Vilniaus miesto savivaldybės teritorijoje esančių žemės sklypų/teritorijų topografinių ir inžinerinių tinklų planų parengimas su medžių nužymėjimu plane:

2.1.1. *Mokslo paskirties visuomeninių pastatų paskirties grupės pastatų (vaikų darželio ir mokyklos) Ateities g. 44, Vilniuje, statybos projektas;*

*2.1.2. Viešosios erdvės, esančios ties Architektų g. 152, Vilniuje, statybos projektas);*

1. **PIRKIMO OBJEKTO APIMTYS**
	1. Paslaugų kiekiai pateikiami žemiau esančioje Lentelėje Nr. 1:

**Lentelė Nr. 1**

|  |  |  |  |  |
| --- | --- | --- | --- | --- |
| **Eil. Nr.** | **Paslaugų pavadinimas** | **Mato vnt.** | **Preliminarus\* kiekis Sutarties galiojimo laikotarpiu, topografinių ir inžinerinių tinklų planų/medžių** | **Paslaugų atlikimo terminai** |
| ***Mokslo paskirties visuomeninių pastatų paskirties grupės pastatų (vaikų darželio ir mokyklos) Ateities g. 44, Vilniuje, statybos projektas*** |
| **1.** | **Žemės sklypo/teritorijos topografinių ir inžinerinių tinklų planų parengimas pastatais užstatytoje teritorijoje** |
| 1.3. | Sklypo/teritorijos plotas nuo 0,5 ha iki 1 ha | vnt. | 1 | 60 k.d. |
| 1.4. | Sklypo/teritorijos plotas daugiau kaip 1 ha – už kiekvieną papildomą 1 ha\*\* | Vnt. | 7 | 60 k.d. |
| **3.** | **Medžių nužymėjimas plane** |
| 3.3 | Medžių nužymėjimas plane, kai sklype/teritorijoje medžių 51-100 vnt. – už kiekvieną nužymėtą medį | vnt. | 100 | 60 k.d. |
| ***Viešosios erdvės, esančios ties Architektų g. 152, Vilniuje, statybos projektas*** |
| **1.** | **Žemės sklypo/teritorijos topografinių ir inžinerinių tinklų planų parengimas pastatais užstatytoje teritorijoje** |
| 1.1. | Sklypo/teritorijos plotas iki 0,25 ha  | vnt. | 1 | 60 k.d. |
| **3.** | **Medžių nužymėjimas plane** |
| 3.1. | Medžių nužymėjimas plane, kai sklype/teritorijoje medžių 0-10 vnt. – už kiekvieną nužymėtą medį | vnt. | 10 | 60 k.d. |

\* Nurodytas preliminarus Paslaugų kiekis. Sutarties galiojimo laikotarpiu Klientas turi teisę koreguoti perkamų Paslaugų kiekį, neviršijant sutartyje nurodytos maksimalios Sutarties kainos. Klientas neįsipareigoja išpirkti viso Paslaugų kiekio ar bet kokios jų dalies.

\*\* kaina už papildomą 1 ha skaičiuojama proporcingai - 0,5 ha žingsniu, pvz. 1,01-1,5 intervale būtų skaičiuojama imant įkainį už pirmąjį hektarą (1.3 arba 2.3 lentelės eilutės), pridedant 0,5 įkainio vertę už papildomą 1 ha (1.4 arba 2.4 lentelės eilutės); 2,51-3,00 ha intervale būtų skaičiuojama imant įkainį už pirmąjį hektarą (1.3 arba 2.3 lentelės eilutės), pridedant 2 įkainio vertes už papildomą 1 ha (1.4 arba 2.4 lentelės eilutės) ir t.t.

1. **PASLAUGŲ TEIKIMO VIETA**
	1. Paslaugos teikiamos: Vilniaus miesto savivaldybės teritorijoje.
2. **REIKALAVIMAI PIRKIMO OBJEKTUI**
	1. **Pirkimo objekto aprašymas**
		1. Paslaugų teikėjas turi laikytis šių reikalavimų: konkretaus žemės sklypo/teritorijos topografinių ir inžinerinių tinklų planas turi būti parengtas, suderintas vadovaujantis įstatymais bei jų įgyvendinamaisiais teisės aktais, kurie reglamentuoja perkamų Paslaugų atlikimą. Pasikeitus įstatymų ir kitų teisės aktų nuostatoms ir reikalavimams, reglamentuojantiems perkamų Paslaugų vykdymą, vadovautis aktualiomis redakcijomis įskaitant, bet neapsiribojant Lietuvos Respublikos žemės ūkio ministro 2021 m. liepos 1 d. įsakymu Nr. 3D-420 „Dėl Geodezijos ir kartografijos techninių reikalavimų reglamento GKTR 1:01:2020 „Topografinių objektų geodezinių matavimų atlikimo ir topografinių planų sudarymo tvarka" patvirtinimo“, , LR Žemės ūkio ministro 2017 m. lapkričio 23 d. įsakymu Nr. 3D-754 „Dėl topografinių planų ir inžinerinių tinklų planų derinimo tvarkos aprašo patvirtinimo“. Parengti topografinių ir inžinerinių tinklų planai tesės aktų nustatyta tvarka turi būti suderinti su Vilniaus miesto savivaldybės administracijos direktoriaus paskirtu asmeniu ar įstaiga, atsakina už topografinių planų derinimą ir pradinių duomenų teikimą geodezininkams. Inžinerinių tinklų duomenys turi būti užsakomi ir įkeliami į planą per inžinerinės infrastruktūros sistemą (TIIIS). Topografiniai ir inžinerinių tinklų planai laikomi suderintais kai jiems suteikiami unikalūs numeriai.
		2. Paslaugų teikėjas ne vėliau kaip per 25 d. d. Klientui pateikia nesuderintą topografinio ir inžinerinių tinklų planą kartu su inžinerinius tinklus administruojančių bendrovių pateikiamais duomenimis per inžinerinės infrastruktūros sistemą (TIIIS) ir - jei užsakoma kartu - medžių nužymėjimu kaip to reikalauja šios Techninės specifikacijos 5.1.6 punktas - \*.dwg formatu.
		3. Topografiniuose ir inžinerinių tinklų planuose turi būti pateikta:
			1. Aukščiai turi būti nužymėti ne rečiau kaip kas 10 metrų.
			2. Skaitmeniniuose duomenyse turi būti nurodytos taškų visos trys koordinatės (x, y, z).
			3. Užrašyti gatvių pavadinimai, namų numeriai.
			4. Matuojant gatvę ar šalia jos esančius objektus, būtina važiuojamosios dalies profilius matuoti kas 10 metrų. Mažiausiai trys taškai profilyje (dangos kraštas, vidurys, kraštas). Jei yra bortas, reikia žymėti borto viršaus altitudę ir su bortu besiribojančios dangos altitudę. Pažymima gatvės ašies linija.
			5. Esami medžiai.
			6. Esamų krūmų plotai.
			7. Esant teritorijoje pastatų, nurodomi aikštelių ties įėjimais altitudės, cokolių altitudės.
		4. Topografinį ir inžinerinių tinklų planą atlikti masteliu 1:500. Topografinio plano tikslumo klasė B pagal GKTR 1:01:2020.
		5. Kartu su galutiniu pasirašytu, suderintu topografiniu ir inžinerinių tinklų planu, Paslaugų teikėjas pateikia ortofotografijos iš drono nuotraukas. Ortofotografija turi būti sudaryta iš aukštos raiškos koordinuotų nuotraukų, GSD (ground Sample Distance) ne daugiau nei 5 cm. Ortofotografija nepateikiama tik tuo atveju, jei tiriama teritorija patenka į ribojamo aukščio ir draudžiamą neskraidymo zoną.
		6. Reikalavimai medžių nužymėjimui: plane pažymimi ir sunumeruojami visi tiriamoje teritorijoje esantys medžiai, kurių kamieno diametras 1,3 m aukštyje yra 12 cm ir didesnis. Parengiama medžių nužymėjimo lentelė, kuri skaitoma kartu su brėžinius, kurioje nurodoma: 1. Medžio numeris plane; 2. Medžio kamieno diametras 1,3 m aukštyje, cm; 3. Medžio gentis lietuviškai ir lotyniškai (liepa, eglė, ąžuolas ar pan.). Išmatuotų medžių padėties paklaida 10 cm. Jei tame pačiame taške iš vieno taško auga daugiau nei vienas kamienas, tuomet kiekvienas kamienas skaitomas kaip atskiras medis ir atitinkamai išmatuojamas bei pažymimas plane.
		7. Paslaugos teikiamos ir dokumentacija ruošiama lietuvių kalba.
		8. Paslaugų teikėjas privalo informuoti raštu Klientą apie Paslaugų eigą, užtikrinti, kad Paslaugos būtų suteiktos šioje Techninėje specifikacijoje nustatytais terminais bei garantuoti, kad suteiktos Paslaugos atitinka teisės aktų nustatytus reikalavimus.
		9. Paslaugų kainoje turi būti įskaitytos visos išlaidos, susijusios su paslaugų teikimu. Jokių papildomų mokėjimų Paslaugų teikėjas už paslaugas reikalauti negali.
		10. Paslaugos teikėjas sutarties vykdymo eigoje privalo derinti informaciją, susijusią su užsakomomis Paslaugomis, Klientui priimtinu būdu (pvz.: el. paštu, telefonu ar kt.).
		11. Žaliojo viešojo pirkimo reikalavimas nustatytas vadovaujantis LR Aplinkos ministro Aplinkos apsaugos kriterijų taikymo, vykdant žaliuosius pirkimus, tvarkos aprašo II skyriaus 4.4.3. p. perkama tik nematerialaus pobūdžio (intelektinė) ar kitokia paslauga nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
3. **PASLAUGŲ TEIKIMO TVARKA IR TERMINAI**
	1. Paslaugos teikiamos Preliminariosios sutarties ir Pirkimo sutarties numatyta tvarka. Paslaugų teikimo terminai nurodyti lentelėje Nr. 1 apima 6.2 punkte nurodytą paslaugų teikimo rezultatą.
	2. Paslaugų teikimo rezultatas - pateikiama 1 (viena) parengta ir suderinta topografinio ir inžinerinių tinklų plano (su medžių nužymėjimu kaip tai numato šių techninių specifikacijų 5.1.6.p.) ataskaita skaitmeninėje laikmenoje (\*.pdf ir \*.dwg formatu) el. paštu. Dokumentacija \*.pdf formatu turi būti pasirašyti kvalifikuotu parašu.
	3. Paslaugų teikėjas turės suteikti Paslaugas Techninės specifikacijos 4 dalyje nurodytu adresu (-ais).
	4. Paslaugos bus teikiamos šioje Techninėje specifikacijoje nustatyta tvarka.
	5. Nustatomas 10 (dešimt) darbo dienų, per kurį Klientas turi priimti suteiktas Paslaugas (t. y. pasirašyti Paslaugų priėmimo-perdavimo aktą).
4. **KOKYBĖ IR TRŪKUMŲ PAŠALINIMAS**
	1. Paslaugų ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę.

Paslaugų vykdymo metu pastebėtiems trūkumams šalinti nustatomas 10 (dešimt) darbo dienų terminas.

* 1. Klientas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 180 (vienas šimtas aštuoniasdešimt) kalendorinių dienų nuo suteiktų Paslaugų perdavimo – priėmimo akto pasirašymo / trūkumų užfiksavimo dienos.
	2. Kliento nustatytiems Paslaugų rezultato trūkumams šalinti nustatomas 10 (dešimt) darbo dienų terminas nuo Kliento kreipimosi dėl trūkumų šalinimo.
1. **APMOKĖJIMO SĄLYGOS**
	1. Klientas už faktiškai suteiktas Paslaugas atsiskaito per 30 (trisdešimt) dienų po Paslaugų priėmimo – perdavimo akto pasirašymo ir sąskaitos faktūros gavimo Valstybės įmonės Registrų centras informacinėje sistemoje „E. sąskaita“ (toliau – E. sąskaita) dienos. Jei Paslaugų teikėjas sąskaitą faktūrą pateiks ne per E. sąskaitą, Klientas laikys, kad sąskaita faktūra nėra gauta, o apmokėjimo terminai bus skaičiuojami tik nuo to momento, kai sąskaita faktūra bus gauta per E. sąskaitą.
	2. Sąskaita faktūra per E. sąskaitą pateikiama tik prieš tai pasirašius Paslaugų priėmimo - perdavimo aktą. Sąskaita faktūra išrašoma tą patį mėnesį kaip ir Paslaugų priėmimo-perdavimo aktas.
2. **KARTU SU TEIKIAMOMIS PASLAUGOMIS PATEIKIAMI DOKUMENTAI**
	1. Paslaugų rezultato perdavimo-priėmimo aktas;
	2. Topografinis inžinerinis planas su medžių nužymėjimu (ataskaita);
	3. Ortofotografijos nuotraukos iš drono.